CELEX: 22007D0147
Language: sk
Date: 2007-10-26 00:00:00
Title: Rozhodnutie Spoločného výboru EHP č. 147/2007 z  26. októbra 2007 , ktorým sa mení a dopĺňa protokol 23 k Dohode o EHP o spolupráci medzi dozornými úradmi (článok 58)

10.4.2008   
            
            
               SK
            
            
               Úradný vestník Európskej únie
            
            
               L 100/99
            
         
      ROZHODNUTIE SPOLOČNÉHO VÝBORU EHP
   
   č. 147/2007
   z 26. októbra 2007,
   ktorým sa mení a dopĺňa protokol 23 k Dohode o EHP o spolupráci medzi dozornými úradmi (článok 58)
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Protokol 23 k dohode bol zmenený a doplnený rozhodnutím Spoločného výboru EHP č. 178/2004 z 3. decembra 2004 (1).
            
         
               (2)
            
            
               S cieľom umožniť Dozornému úradu EZVO a štátom EZVO účasť na politických diskusiách, ktoré zahŕňajú výmenu dôverných informácií podľa článkov 81 a 82 Zmluvy o ES, v rámci Európskej siete pre hospodársku súťaž je potrebné vytvoriť právny rámec umožňujúci výmenu dôverných informácií, na ktoré sa zatiaľ dohoda nevzťahuje. Do protokolu 23 k dohode by sa mal preto vložiť nový článok 1A,
            
         ROZHODOL TAKTO:
   Článok 1
   Za článok 1 protokolu 23 k dohode sa dopĺňa tento článok:
   
      „Článok 1A
      V záujme jednotného výkladu článkov 53 a 54 dohody a článkov 81 a 82 zmluvy Dozorným úradom EZVO a Komisiou ES je tiež možné povoliť účasť Dozorného úradu EZVO a príslušných orgánov štátov EZVO na stretnutiach siete verejných orgánov uvedených v odôvodnení 15 nariadenia Rady (ES) č. 1/2003 výhradne na účely diskusie o otázkach všeobecnej politiky. Dozorný úrad EZVO, Komisia ES a príslušné orgány štátov EZVO a členských štátov ES sú oprávnené sprístupniť všetky informácie potrebné na účely takejto diskusie o všeobecnej politike v rámci tejto siete. Informácie sprístupnené v tejto súvislosti sa nesmú použiť na účely vymáhania práva. Touto účasťou nie sú dotknuté práva štátov EZVO ani Dozorného úradu EZVO na účasť stanovené v Dohode o EHP.“
   
   Článok 2
   Toto rozhodnutie nadobúda účinnosť 27. októbra 2007 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (2).
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 26. októbra 2007
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
         
      
   
   
      (1)  Ú. v. EÚ L 133, 26.5.2005, s. 35.
   
      (2)  Ústavné požiadavky neboli oznámené.